A XVI. század második felében a Spanyol Birodalom fénykorát élte. V. Károly több földrésznyi birodalma felett „soha nem nyugodott le a nap”. Utódja, a bigottan katolikus II. Fülöp uralma alatt tovább folytatódott a spanyol szuperhatalom virágzása. A meghódított Újvilágból látszólag kifogyhatatlanul özönlött be az arany és ezüst, spanyol uralom alatt nyögtek a gazdag németalföldi kereskedővárosok, 1571-ben a kereszténység bajnokaként Don Juan de Austria, a király féltestvére vezetésével Lepantónál történelmi vereséget mértek az Oszmán Birodalomra, és